Siudad di Panama

Siudat di Panama (spaño: Ciudad de Panamá) ta kapital i e suidat mas grandi di Panama. E ta lokalisá na kosta di Golfo di Panama, banda di Oséano Pasífiko. Segun sifra di 2023, e siudat tin mas o ménos 1,086,990 habitante den un área di aproksimadamente 275 km².[1] Siudat di Panamá ta forma parti di un metrópolis mas amplio ku ta inkluí zonanan urbano rònt di dje ku un poblashon riba di dos mion habitante. E klima ta tipikamente tropikal, ku un temporada di awa i un temporada seku, i temperaturanan konstante den promedio di 27 °C durante henter aña.

 Historia 
Siudat di Panamá a wòrdu fundá na 1519 dor di e konkistadó spaño Pedro Arias Dávila. E siudat a sirbí komo punto stratégiko pa ekspedishonnan oropeo riba Laman Karibe i riba Oséano Pasífiko. Na 1671, e siudat original a wòrdu destruí den un atake dirigí pa Henry Morgan, i despues a wòrdu reubiká na un lugá mas seguro, konosí komo "Casco Antiguo".

 Ekonomia 
Siudat di Panama ta un sentro finansiero i komersial krusial den e region. E siudat ta mundialmente konosí pa su kanal interoseániko, e Kanal di Panama, ku ta konektá Oséano Atlántiko ku Oséano Pasífiko. Ademas, e tin un zona franka (Zona Libre di Colón) ku ta un di e mas grandinan den hemisferio oksidental. Turismo, transporte, servisionan finansiero i logístiko ta sektornan klave den ekonomia di e siudat.

 Kultura i patrimonio 
Siudat di Panama ta un meskla kultural di influensia latinoamérikano, oropeo, afrikano i karibeño. E Casco Antiguo (tambe yamá Casco Viejo) ta un distríto históriko ku ta registrá riba e lista di Patrimonio Mundial di UNESCO.

E siudat tin tambe hopi museo, teatro i selebrashonnan anual, entre nan ta Karnaval di Panama, ku ta atrae bishitante for di tur skina di mundu.

Kategoria:Panama
Kategoria:Siudadnan